KCE แจงกำไร Q2/58 ทรงตัว พร้อมปันผล 0.50 บ./หุ้น XD 21 ส.ค.นี้
KCE เผยกำไร Q2/58 และครึ่งปีแรกขยับขึ้นเล็กน้อย พร้อมประกาศจ่ายปันผลระหว่างกาลปี 58 ที่ 0.50 บ./หุ้น XD 21 ส.ค. และจ่ายเงินปันผล 11 ก.ย.นี้
11 ส.ค. 2558

บริษัท เคซีอี อีเลคโทรนิคส์ จำกัด (มหาชน) หรือ KCE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 490.14 ล้านบาท หรือมีกำไรสุทธิ 0.86 บาทต่อหุ้น เพิ่มขึ้น 2.34% จากช่วงเดียวกันของปีก่อนที่มีกำไรสุทธิ 478.91 ล้านบาท หรือมีกำไรสุทธิ 0.87 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 1 พันล้านบาท หรือ 1.76 บาทต่อหุ้น เพิ่มขึ้น 9.03% จากช่วงเดียวกันของปีก่อนที่มีกำไรสุทธิ 918.34 ล้านบาท หรือ 1.76 บาทต่อหุ้น
 
พร้อมกันนี้บริษัทประกาศจ่ายปันผลระหว่างกาลปี 2558 เป็นเงินสดอัตรา 0.50 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค.58 โดยกำหนดจ่ายเงินปันผล 11 ก.ย.58